1. **Analýza výchovno-vzdelávacej práce v školskom roku 2021/2022 s výhľadom do nového školského roka 2022/2023**

Základná škola v Lábe je orgánom štátnej správy na úseku základného školstva v EÚ – región Záhorie. Je to plnoorganizovaná škola – v súčasnosti má 13 tried - 9 ročníkov. Škola poskytuje základné vzdelanie v územnom obvode zriaďovateľa. Zabezpečuje rozumovú výchovu v zmysle vedeckého poznania, poskytuje mravnú, estetickú, pracovnú, zdravotnú, telesnú a ekologickú výchovu žiakov, umožňuje aj náboženskú a etickú výchovu.

V školskom roku 2021/22 sme pri výchovno-vzdelávacom procese postupovali podľa platných zákonov, vyhlášok a nariadení platných v školstve. Uplatňovali sme školský zákon č.245/2008 Z. z. výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“) Výchova a vzdelávanie prebiehalo v súlade s učebnými osnovami a podľa učebných osnov a vzdelávacích štandardov vydaných Ministerstvom školstva Slovenskej republiky.

**Počet žiakov a zmeny počas šk. roku 2021/2022**

V školskom roku 2021 / 2022 Základnú školu v Lábe navštevovalo k 15. septembru 2021 - 203 žiakov. Mala 12 tried (9 ročníkov).

2.9. 2021 T. Kain – prestúpil na ZŠ Štúrova, Malacky (1.)

6.9. 2021 M. Danková – prestúpila zo ZŠ Gabčíkovo (2.)

8.9. 2021 S. Eliašiková – prestúpila zo ZŠ Viničné (3.)

11.10. 2021 S. Junas - prestúpil zo ZŠ Štúrova (1.)

26.11. 2021 Ch. D. Federlová – prestúpila na ZŠ s MŠ Závod (8.)

1. 2. 2022 T. Hargaš – prestúpil na ZŠ Štúrova (1.)

28.3. 2022 N.S. Míznerová – prestúpila zo ZŠ Dérera, Malacky (3.)

11.4. 2022 S. Voloshyn prestúpil z Ukrajiny a odišiel 31.5.2022 naspäť na Ukrajinu (6.)

26.4. 2022 A. Khomenko prestúpila z Ukrajiny (1.)

21.6. 2022 A. Harkusha prestúpila z Ukrajiny (2.)

**Zmeny k 31. augustu 2022**

Odišli: - 1. A – Zelenák Filip - ZŠ Plavecký Štvrtok

 - 1. B – Zabáková Viktória - ZŠ Dudince

 - 3. A - Orth Samuel – ZŠ Veľké Leváre

 - 6. roč. - Orth Patrik - ZŠ Veľké Leváre

 - 8. roč. - Bartalský Adam

 -Tirpák Filip Eduard

 - 9. roč. - 13 žiakov

 Prestúpili k nám (k 1. septembru 2022):

 9. ročník – Moravčíková Emma – zo ZŠ Jakubov

 6. ročník – Daria Samoshkina – žiačka prestúpila z Ukrajiny

 6. ročník – Horváth Enrico Marián – zo ZŠ Zohor

 5. ročník – Artem Haivoronskyi – žiak prestúpil z Ukrajiny

 2. ročník – Maria Yemelianova – žiačka prestúpila z Ukrajiny

 1. ročník – Oleksandra Yemelianova – žiačka prestúpila z Ukrajiny

V septembri 2022:

 5. ročník - Natália Bandová zo ZŠ Stupava od 19. 9. 2022

 **1.1. Hodnotenie úrovne teoretického vyučovania - analýza**

 **výchovno-vzdelávacích výsledkov:**

Na konci školského roka sme skonštatovali, že v 1. ročníku prospelo 30 žiakov, z celkového počtu prvákov (30). Žiaci boli hodnotení slovne (aj vďaka pandemickej situácii).

osobitná forma vzdelávania v šk. roku 2021/2022 -

 – Sabína Višňovská -žiačka 3. B, domáce vzdelávanie

 - neevidovali sme žiakov študujúcich v zahraničí

 -  nikto nerobil postupové skúšky do ďalšieho ročníka.

V ročníkoch 2. až 9. prospelo so samými jednotkami na I. stupni 33 žiakov

 na II. stupni 8 žiakov.

Na druhom stupni bolo vyznamenaných 33 žiakov.

Na I. aj II. stupni ZŠ sa vyučovalo podľa školského vzdelávacieho programu schváleného pedagogickou radou .

V školskom roku 2021/22 bolo začlenených 5 žiakov:

1. stupeň - Marco Potocký (1.A)

 - Martin Macko ( 3.A)

 - Sabina Višňovská ( 3.B)

2. stupeň - Juraj Kolandra ( 5.)

 - Tomáš Chmela ( 6.)

 - Natália Bandová (5.)

Predmety výchovného zamerania sa vzhľadom na prerušenie vzdelávacieho procesu kvôli pandémii COVID-19 na druhom stupni neklasifikovali. Neboli klasifikované ani na prvom stupni.

V školskom vzdelávacom programe sme na našej škole opäť posilnili výučbu jazykov, prácu s počítačom zaviedli predmety Dopravná výchova, Mladý záchranár a tiež Telesnú výchovu so zameraním na netradičné športy.

**TESTOVANIE 5**

V  školskom roku 2021 / 2022 sa Testovanie 5 uskutočnilo 18. 5. 2022.

Cieľom Testovania 5 je:

* získať objektívne informácie o výkone žiakov pri vstupe na 2. stupeň ZŠ, overiť úroveň ich vedomostí a zručností, schopností aplikovať poznatky v praktických úlohách a schopností logicky myslieť,
* poskytnúť školám, širokej odbornej verejnosti spätnú väzbu a komplexnejší obraz o vedomostiach a zručnostiach žiakov z testovaných predmetov, ktorá napomôže pri skvalitňovaní vyučovania.

Pre Testovanie 5 sa pripravujú testy relatívneho výkonu (rozlišovacie, porovnávacie), tzv. NR testy (norm-referenced). Tie rozlišujú žiakov podľa ich výkonov v teste, na základe čoho je možné výsledky žiakov vzájomne porovnať.

V rozlišovacom teste sa očakáva:

* priemerná úspešnosť 50 – 60 %,
* spoľahlivosť (reliabilita – presnosť merania) > 0,8,
* vysoká rozlišovacia sila položiek.

Úspešnosť našej školy je zaznamenaná v tabuľke:

|  |  |  |  |  |
| --- | --- | --- | --- | --- |
| Školský rok  | Predmet  | Celoštátny priemer  | Výsledok našej školy  | Rozdiel  |
| 2015 | MAT | 61,99 | 67,72 | +5,73 |
|  | SJL | 66,62 | 70,35 | +3,73 |
| 2016 | MAT | 62,30 | 58,04 | -4,26 |
|  | SJL | 63,10 | 56,08 | -7,02 |
| 2017 | MAT | 64,70 | 70,00 | + 5,30 |
|  | SJL | 62,80 | 66,70 | +3,90 |
| 2018 | MAT | 59,30 | 55,50 | -3,80 |
|  | SJL | 58,40 | 57,20 | -1,20 |
| 2019 | MAT | 63,40 | 68,20 | +4,80 |
|  | SJL | 64,80 | 67,80 | +3,00 |
| 2020 |  | Testovanie sa nekonalo |  |
| 2021 |  | Testovanie sa nekonalo |  |
| 2022 | MAT | 61,00 | 57,90 | -3,10 |
|  | SJL | 69,20 | 62,70 | -6,50 |

|  |
| --- |
| **Testovanie 9**Celoslovenské certifikačné testovanie žiakov 9. ročníka základných škôl pod názvom Testovanie 9-2022 sa uskutočnilo 6. 4. 2022.Cieľom testovania je získať obraz o výkonoch žiakov na výstupe zo základnej školy, porovnať ich výkony v testoch a poskytnúť škole spätnú väzbu a komplexnejší obraz o testovaných predmetoch, ktorý môže napomôcť pri skvalitňovaní vzdelávania. Výsledok žiaka slúži ako podklad pre prijímacie skúšky na stredné školy. Dosiahnuté výsledky žiakov odrážajú aj vedomostnú úroveň jednotlivých ročníkov.**Tabuľka zohľadňuje prehľad dosiahnutých výsledkov za posledné roky:**  |

|  |  |  |  |  |
| --- | --- | --- | --- | --- |
| Školský rok | Predmet | Celoštátny priemer | Výsledok našej školy | Rozdiel |
| 2011 | SJL | 58,20 | 55,00 | -3,20 |
|  | MAT | 52,90 | 49,40 | -3,50 |
| 2012 | SJL | 54,47 | 61,54 | +7,07 |
|  | MAT | 57,54 | 67,31 | +9,77 |
| 2013 | SJL | 73,33 | 67,51 | -5,82 |
|  | MAT | 65,00 | 60,07 | -4,93 |
| 2014 | SJL | 64,92 | 62,00 | +2,92 |
|  | MAT | 54,67 | 56,15 | +1,48 |
| 2015 | SJL | 62,58 | 71,97 | +9,39 |
|  | MAT | 51,68 | 59,55 | +6,87 |
| 2016 | SJL | 62,60 | 57,20 | -5,40 |
|  | MAT | 52,80 | 45,40 | -7,40 |
| 2017 | SJL | 61,20 | 70,90 | +9,70 |
|  | MAT | 56,40 | 66,30 | +9,90 |
| 2018 | SJL | 63,00 | 69,90 | +6,90 |
|  | MAT | 55,90 | 50,00 | -5,90 |
| 2019 | SJL | 62,30 | 63,10 | +0,80 |
|  | MAT | 63,10 | 60,40 | -2,70 |
| 2020 |  | Testovanie sa nekonalo |  |
| 2021 |  | Testovanie sa nekonalo |  |
| 2022 | SJL | 59,10 | 58,20 | -0,90 |
|  | MAT | 53,20 | 43,10 | -10,10 |

 (údaje sú uvedené v percentách)

Naši žiaci získavali striedavú úspešnosť v celoštátnom testovaní, veľmi závisí od skladby žiakov v jednotlivých ročníkoch, ale aj od ich prístupu k vyučovaniu a k samotnému testovaniu. Škola vytvorila vhodné podmienky, aby boli výsledky čo najlepšie. Žiaci deviateho ročníka majú posilnené hlavné predmety – Slovenský jazyk a Matematiku, zároveň majú možnosť chodiť na doučovanie z týchto predmetov.

**V školskom roku 2021/2022 boli za 2. polrok udelené známky nasledovne:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Prospech** | počet žiakov | 1 | 2 | 3 | 4 | 5 | priemer |
| 1.A trieda | 15 | slovné hodnotenie |  |
|  1.B trieda  | 15 | slovné hodnotenie  |  |
| 2.A trieda | 14 | 48 | 6 | 2 | 0 | 0 | 1,23 |
| 2. B trieda | 15 | 29 | 12 | 4 | 0 | 0 | 1,33 |
| 3.A trieda | 17 | 58 | 23 | 3 | 1 | 0 | 1,38 |
| 3.B trieda | 17 | 56 | 27 | 2 | 0 | 0 | 1,36 |
| 4.trieda | 25 | 67 | 41 | 17 | 0 | 0 | 1,6 |
| 5.trieda | 21 | 201 | 50 | 20 | 2 | 0 | 1,35 |
| 6.trieda | 19 | 167 | 37 | 54 | 0 | 0 | 1,64 |
| 7.trieda | 16 | 139 | 66 | 27 | 8 | 0 | 1,6 |
| 8.trieda | 17 | 119 | 57 | 48 | 13 | 0 | 1,81 |
| 9.trieda | 13 | 91 | 45 | 32 | 14 | 0 | 1,83 |
| Celkom | 204 | 975 | 364 | 209 | 38 | 0 | 1,52 |
| **priemer školy** | **1,52** |

**Znížené známky zo správania** boli udelené:

- Patrik Orth (7.roč.)

**1.2. Hodnotenie a priebeh dochádzky v školskom roku 2021 / 2022**

V priebehu školského roka žiaci celkovo zameškali 24 114 vyučovacích hodín, z toho bolo 0 neospravedlnených.

Priemer na žiaka predstavuje 118,21 hodín, čo je oproti minulému roku zhoršenie o 66,22 hodiny na žiaka (výsledok je ovplyvnený karanténou jednotlivých tried a prerušeným vyučovaním, resp. dištančnou formou vyučovania).

 **1.2.1.Priebeh vyučovania v školskom roku**

 Vyučovanie aj v tomto školskom roku bolo ovplyvnené pandémiou COVID- pri zvýšenom počte nakazených žiakov v jednej triede , prešla trieda na dištančnú výučbu.

 2. 9. 2020 - začiatok vyučovania riadnou prezenčnou formou

15. – 16.11. 2021 - dištančné vzdelávanie 2. ročník (2.A, 2.B)

18.11. a 19.11. 2021 - Riaditeľské voľno z dôvodu vysokého počtu chýbajúcich na 2.

 stupni

06. - 10.12. 2021 - dištančné vzdelávanie 7. ročník

 06. – 17.12. 2021 dištančné vzdelávanie 6. a 9. ročník

28.1. – 1.2. 2022 dištančné vzdelávanie 2. A trieda

28.1. – 3. 2. 2022 - dištančné vzdelávanie 8. ročník

02.2. – 03.2. 2022 dištančné vzdelávanie 4. ročník

 14.2.- 16.2. 2022 dištančné vzdelávanie 1.B a 9. ročník

 16. -18.2. a 24. – 25.2. 2022 dištančné vzdelávanie 2.B trieda

 18.2. – 22.2. 2022 dištančné vzdelávanie 5. ročník

 17.2. – 21.2. 2022 dištančné vzdelávanie 6. ročník

 24.2. – 25.2. 2022 dištančné vzdelávanie 3.B trieda

Naďalej bude potrebné dôsledne dbať na hygienické požiadavky vyplývajúce z pobytu detí v školskom zariadení, dôsledne dodržiavať hygienické opatrenia. V školskom roku 2021/2022 sme dostávali každý týždeň prídel ovocia a zeleniny od spoločnosti Kaufland v rámci projektu ,,Múdre hlavičky“. Ovocie posilňuje imunitu, ako aj odolnosť žiakov voči chorobám. Naďalej bude potrebné spolupracovať s rodičmi, aby sa nám darilo predchádzať **záškoláctvu**, ako i  účelovému vymeškávaniu.

**Počet zameškaných hodín v jednotlivých triedach, v školskom roku 2021/2022:**

|  |  |  |  |
| --- | --- | --- | --- |
| **Dochádzka** | **1. polrok** | **2. polrok** | **Spolu** |
|   | počet žiakov | osprav. | neosprav. | priemer | osprav. | neosprav. | priemer | osprav. | neosprav. | priemer |
| 1.Atrieda | 15 | 1002 | 0 | 66,80 | 987 | 0 | 69,30 | 1989 | 0 | 132,60 |
| 1.Btrieda | 15 | 860 | 0 | 57,30 | 851 | 0 | 56,70 | 1711 | 0 | 114,07 |
| 2.Atrieda | 14 | 735 | 0 | 52,50 | 778 | 0 | 55,57 | 1513 | 0 | 108,07 |
| 2.B trieda | 15 | 921 | 0 | 61,40 | 1059 | 0 | 70,60 | 1980 | 0 | 132,00 |
| 3.A trieda | 17 | 793 | 0 | 46,65 | 900 | 0 | 54,40 | 1693 | 0 | 99,59 |
| 3.B trieda | 17 | 844 | 0 | 52,75 | 834 | 0 | 52,13 | 1678 | 0 | 98,71 |
| 4.trieda | 25 | 1438 | 0 | 57,52 | 1699 | 0 | 67,96 | 3137 | 0 | 125,48 |
| 5.trieda | 21 |  1048 | 0 | 49,91 | 1322 | 0 |  62,95 | 2370 | 0 | 112,86 |
| 6.trieda | 19 | 767 | 0 | 40,37 | 914 | 0 | 48,10 | 1681 | 0 | 88,47 |
| 7.trieda | 16 | 894 | 0 | 55,90 |  1350 | 0 | 84,38 | 2244 | 0 | 140,25 |
| 8.trieda | 17 | 1074 | 0 | 61,37 | 1169 | 0 | 68,76 | 2243 | 0 | 131,94 |
| 9.trieda | 13 | 883 | 0 | 67,92 | 992 | 0 | 76,31 | 1875 | 0 | 144,23 |
| SPOLU  | 204 | 11 259 | 12 855 | 24 114 |
| SPOLU | 204 | 55,19 h/žiak | 63,01 h/žiak | 118,21 h/žiak |

**1.3. Činnosť žiakov v mimo vyučovacom procese**

Činnosť žiakov v mimo vyučovacom procese bola rôznorodá a pestrá. Žiaci mali

možnosť pracovať v rôznych záujmových krúžkoch, a tým rozvíjať svoj talent alebo prehlbovať si vedomosti získané v škole a venovať sa svojim záľubám. Žiaci pracovali v nasledovných záujmových útvaroch:

- Pohybový krúžok 2. stupeň

- Gymnastika – krúžok bol v druhom polroku zrušený

- Olijanko

 - MI Basketbal

- Futbalový krúžok

- Príprava na prijímacie pohovory zo SJL

- Príprava na prijímacie pohovory z MAT

- Rudar (športový krúžok)

- Turistický krúžok

Ako každý rok sme sa zapojili do rôznych literárnych, výtvarných, športových a iných  súťaží v rámci školy, okresu i kraja. Tí najlepší sa zúčastnili predmetových olympiád – zo slovenského jazyka, , matematiky, ale aj olympiády v anglickom jazyku.

**1.4. Práca s pedagogickými dokumentami**

Vyučovací proces prebiehal v súlade s dokumentom Sprievodca školským rokom 2021/2022 Ministerstva školstva Slovenskej republiky, v súlade so schválenými tematickými plánmi, ktorých dodržiavanie sme priebežne kontrolovali na predmetových komisiách, metodických združeniach a pedagogických poradách. Ďalšie potrebné informácie ohľadom vyučovacieho procesu sme čerpali z internetových stránok ministerstva školstva ([www.minedu.sk](http://www.minedu.sk)), Štátneho pedagogického ústavu (www.statpedu.sk), Krajského školského úradu v Bratislave ([www.ksuba.sk](http://www.ksuba.sk)) a iných webových stránok.

**1.5. Činnosť výchovného poradenstva, prevencia drogových závislostí**

 **a aktivity v rámci tohto programu**

 Výchovný poradca - Ing. Strolková pracovala podľa vopred schváleného plánu, v ktorom boli zahrnuté besedy s rodičmi, so žiakmi, zhotovovanie nástenky informujúcej o možnostiach ďalšieho štúdia. Výchovná poradkyňa úzko spolupracovala s ostatnými členmi pedagogického zboru, najmä triednymi učiteľmi, ako aj s koordinátorom prevencií.

Koordinátorka drogových závislostí Mgr. Kolandrová počas roka pracovala podľa plánu práce na školský rok, ktorý obsahoval zhotovovanie násteniek a rôzne aktivity týkajúce sa aktuálnych tém. Súčasťou plánu bolo zapojenie celej školy do „Týždňa boja proti drogám“, prostredníctvom veku prispôsobených činností. Významné dni v roku (Svetový deň HIV, Svetový deň bez tabaku a iné) pripomínala koordinátorka priebežne v roku zhotovovaním násteniek.

 **1.6. Hodnotenie činnosti ŠKD**

Tri oddelenia školského klubu detí navštevovalo v školskom roku 2021 / 2022 79 detí v ročníkoch 1. až 3. Ranná družina - od 6:45 – 7:45 hod, má už na našej škole svoje miesto a je o ňu veľký záujem.

Vzhľadom na počet prihlásených detí sme vytvorili tri oddelenia školského klubu. Na mieste vychovávateliek pracovali Michaela Lazarová, Simona Petrušová, Katarína Hujsová.

 Činnosť práce ŠKD bola v tomto roku sťažená tým, že žiaci neskoro prichádzali z obeda a hneď po príchode do školy opäť odchádzali do záujmových krúžkov a SZUŠ, ktorá má prenajaté priestory na našej škole. Napriek tomu sa žiaci ŠKD pod vedením pani vychovávateliek často postarali o výzdobu školy.

Aj v tomto školskom roku sme zorganizovali prázdninový školský klub v dňoch

1. júla až 8. júla 2022. Prvé 2 júlové týždne sa prihlásilo do školského klubu 33 detí. Činnosť bola ovplyvnená epidemiologickou situáciou. Bola zameraná najmä na vychádzky, hry na dvore, ale aj na futbalovom ihrisku, žiaci rozvíjali svoju kreativitu pri tvorivých dielňach a rôznych iných spoločenských a kolektívnych hrách.

**1.7. Návrhy a opatrenia na zvyšovanie úrovne a kvality výchovno-**

 **vzdelávacieho procesu** **v školskom roku 2022 / 2023**

V školskom roku 2022 / 2023 sa výchova a vzdelávanie bude riadiť pokynmi zo základného dokumentu vydaného Ministerstvom školstva – Sprievodca školským rokom 2022/2023. V tomto dokumente sú zaznamenané základné pokyny pre výchovno-vzdelávací proces na škole v novom školskom roku a v čase krízovej situácie . Pre nás je dôležité taktiež:

- Uplatňovať efektívne nástroje na zisťovanie kvality výchovno-vzdelávacieho procesu, zovšeobecňovať pravidelne výsledky kontroly na zasadnutiach predmetových komisií a pedagogických rád so zámerom aktuálne informovať pedagogických zamestnancov o oblastiach vyžadujúcich si zlepšenie. Venovať pozornosť relevantnému a systematickému monitorovaniu úrovne vzdelávacích výsledkov a edukačných problémov žiakov, na základe analýz prijímať opatrenia a ich účinnosť pravidelne vyhodnocovať.

- Vo výchovno-vzdelávacom procese zacieliť pozornosť na rozvíjanie kľúčových kompetencií s dôrazom na rozvoj kritického myslenia, digitálnej gramotnosti, sociálnych kompetencií (pravidelným uplatňovaním participatívneho vyučovania), občianskych kompetencií (systematickým podporovaním rozvíjania sebahodnotiacich zručností žiakov).

- Zabezpečiť vhodné podmienky pre participáciu metodických orgánov na procesoch riadenia školy. Posilniť kontrolnú funkciu metodických orgánov so zreteľom na zvyšovanie kvality výchovy a vzdelávania. Sledovať účinnosť a mieru uplatňovania pedagogických inovácií vo výchovno-vzdelávacom procese smerujúcich k napĺňaniu individuálnych potrieb žiakov, k formovaniu pozitívnych osobných a sociálnych postojov a hodnôt, k rozvíjaniu zručností potrebných pre vedomostný a profesionálny rozvoj.

- Vo výchovno-vzdelávacom procese viesť žiakov systematicky k uvedomovaniu si potreby autonómneho učenia sa ako efektívneho prostriedku sebarealizácie a osobného rozvoja, motivovať žiakov k učeniu sa podporovaním rozvoja ich individuálneho učebného potenciálu.

- Využívať premyslene zvolené stratégie vyučovania s cieľom zabezpečiť optimálny učebný výkon žiaka a kladením dôrazu na širšie uplatňovanie úloh rozvíjajúcich vyššie myšlienkové procesy podporovať zvyšovanie úrovne žiakmi nadobudnutých kompetencií.

- Využívať rôznorodé metódy, formy a primerané diagnostické nástroje evalvácie detí a žiakov pri posudzovaní ich napredovania, pri prevencii ich zlyhávania, podpore ich talentov pri identifikácii ŠVVP. Prijímať konkrétne opatrenia na zníženie počtu menej úspešných žiakov vo vzdelávaní, motivovať a viesť ich k zmene postojov k učeniu.

-V edukácii uplatňovať pozitívnu motiváciu, využívať rôzne formy povzbudzovania žiakov k zlepšovaniu výkonu, zavádzať program rovesníckej mediácie.

- Prijímať podporné opatrenia na prekonávanie kultúrnych, jazykových a socio-ekonomických bariér vyplývajúcich z prostredia rodín žiakov.

- Podporovať vytváranie otvorenej klímy, tímovej spolupráce a vzájomnej podpory v triednych kolektívoch, poskytovať žiakom priestor na slobodné vyjadrovanie, príležitosť otvorene kriticky diskutovať. Cieľavedomejšie sa zaujímať o spôsoby trávenia voľného času žiakov, spoznávať ich záľuby v záujme formovania vývinu ich osobnosti. Zamerať pozornosť na zlepšovanie vzájomných vzťahov medzi učiteľmi, medzi učiteľmi a žiakmi i medzi žiakmi navzájom. Podporovať vytváranie priaznivej sociálnej klímy v triednych kolektívoch budovaním akceptujúcich empatických vzťahov.

- Viesť žiakov k aktívnej účasti pri kreovaní žiackej školskej rady a podporovať participáciu žiakov a ich zákonných zástupcov na tvorbe školského poriadku; pristupovať dôsledne k napĺňaniu výchovy k ľudským právam.

- V pedagogickom procese rešpektovať Dohovor o právach dieťaťa. Veku primeranou formou oboznamovať deti a žiakov s ich právami a povinnosťami v zmysle tohto dokumentu s využívaním aktivizujúcich metód.

- Odporúča sa veku primeraným spôsobom informovať žiakov o zmysle a príslušných ustanoveniach Opčného protokolu k Dohovoru o právach dieťaťa o účasti detí v ozbrojených konfliktoch, Opčného protokolu k Dohovoru o právach dieťaťa o predaji detí, detskej prostitúcii a detskej pornografii, Opčného protokolu o procedúre oznámení.

- dôraz klásť na výchovu k právnemu vedomiu, demokracii, mravným hodnotám a prosociálnemu cíteniu, uskutočňovať opatrenia na zamedzenie a eliminovanie šikanovania na školách, zvýšenie pocitu bezpečnosti u žiakov a rodičov, prípady oprávneného podozrenia a preventívne opatrenia konzultovať a riešiť s vyškoleným odborníkom.

- vyhlasovať aktivity k Svetovému dňu výživy, Týždňu zdravia, Svetovému dňu duševného zdravia, Európskemu týždňu boja proti drogám, Svetovému dňu prevencie HIV/AIDS, Svetovému dňu mlieka a pod.

AJ v školskom roku 2022 / 2023 bude naším cieľom šťastný a spokojný žiak a tiež jeho rodič. Budeme rešpektovať všetky práva dieťaťa, ale i vyžadovať, aby si žiaci i ich rodičia plnili zákonné povinnosti a povinnosti schválené vnútorným poriadkom školy. Náležitú pozornosť budeme venovať zvýšenej komunikácii s rodičmi i s verejnosťou, načúvať ich pripomienkam a v súlade so zákonom a našimi možnosťami ich riešiť.